ปธน.เยอรมนี “สไตน์ไมเออร์” ถูกกักตัวทันที หลังพบบอดี้การ์ดติดเชื้อ “โควิด”
ปธน.เยอรมนี "สไตน์ไมเออร์" ถูกกักตัวทันที หลังพบบอดี้การ์ดติดเชื้อ “โควิด”
18 ต.ค. 2563

ผู้สื่อข่าวรายงานว่า ประธานาธิบดีแฟรงก์-วอลเตอร์ สไตน์ไมเออร์ ของเยอรมนี ได้เข้าสู่กระบวนการกักกันตัวในวันเสาร์ที่ผ่านมา หลังจากหนึ่งในเจ้าหน้าที่อารักขาของเขาติดเชื้อไวรัสโควิด-19
โดยโฆษกหญิงประจำทำเนียบประธานาธิบดีเยอรมนีเปิดเผยถึงเรื่องดังกล่าว และระบุด้วยว่า การตรวจหาเชื้อครั้งแรกของนายสไตน์ไมเออร์ออกมาเป็นลบ แต่จะมีการตรวจเพิ่มเติมอีกในวันต่อๆ ไป
สำหรับสถานการณ์การแพร่ระบาดในเยอรมนีนั้น พบผู้ติดเชื้อรายใหม่ 7,830 รายในรอบ 24 ชม.ที่ผ่านมา ซึ่งทำสถิติรายวันสูงที่สุดนับตั้งแต่การระบาดเริ่มต้นขึ้นในประเทศ จากการเปิดเผยข้อมูลในวันเสาร์ โดยสถาบันโรเบิร์ต คอช ซึ่งเป็นสำนักงานควบคุมและป้องกันโรคของรัฐบาลเยอรมนี
อย่างไรก็ดี ก่อนหน้านี้เมื่อเดือนก.ย. รัฐมนตรีต่างประเทศ ไฮโก แมส ได้เข้าสู่กระบวนการกักตัวเช่นกัน หลังจากหนึ่งในเจ้าหน้าที่อารักขาของเขาติดโควิด-19 อย่างไรก็ดี นายมาสมีผลตรวจเชื้อเป็นลบ
ด้านนางอังเกลา แมร์เคิล นายกรัฐมนตรีเยอรมนี ได้กักตัวเป็นเวลาสองสัปดาห์เมื่อเดือนมี.ค. หลังจากที่พบปะกับแพทย์รายหนึ่งที่ติดเชื้อ อย่างไรก็ดี นางแมร์เคิลมีผลตรวจโควิด-19 เป็นลบเช่นกัน